Nr.

Referitor dosar: 18960/7589/24.10.2023

**DECIZIA ETAPEI DE INCADRARE**

**draft**

Ca urmare a solicitării de emitere a acordului de mediu adresate de **SC INFINITY RENEWABLES 1 SRL** cu sediul în **municipiul Sibiu, str. Târgul Vinului, nr. 12, ap. 1, județul Sibiu,**  înregistrată la **Agenția pentru Protecția Mediului Sibiu** cu nr.  **18960/24.10.2023** și a completărilor ulterioare, în baza Legii nr. 292 din 2018 privind evaluarea impactului anumitor proiecte publice şi private asupra mediului și a Ordonanței de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenția pentru Protecția Mediului Sibiu decide**, ca urmare a consultărilor desfășurate în cadrul ședinței Comisiei de Analiză Tehnică din data de  **17.01.2024**, că proiectul **Construire trasee și rețele de instalații specifice pentru racordare la SEN la CF Gura Râului, CF Gura Râului 116685, CF Gura Râului 118086, CF Gura Râului 118635, CF Gura Râului 118636, CF Orlat 105011**, propus a se realiza în județul **Sibiu**, localitatea **Gura Râului și Orlat,**  înregistrată la Agenția pentru Protecția Mediului Sibiu cu nr. 18960/24.10.2023 și completările ulterioare, **nu se supune evaluării impactului asupra mediului.**

**Justificarea prezentei decizii:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii nr. 292 din 2018 privind evaluarea impactului anumitor proiecte publice și private asupra mediului, anexa nr. 2, pct. 3 lit. a și pct. 13 lit. a;

b) punctele de vedere exprimate în scris de membrii reprezentanți în cadrul Comisiei de Analiză Tehnică, cu privire la prezentul proiect;

e) justificarea în raport cu criteriile de selecție pentru stabilirea necesității efectuării evaluării impactului asupra mediului, din anexa nr. 3 a Legii nr. 292/2018.

**1. Caracteristicile proiectului:**

**a) dimensiunea și concepția întregului proiect**

Scopul proiectului constă în construirea de trasee și rețele de instalații electrice specifice prin realizarea unei legături intre CEF Gura Râului și stația de transformare (S.E.N.) Orlat.

Lucrările se vor realiza atât pe domeniul public cât ți pe domeniul privat. LES va porni de la limita parcelei înscrisă în CF nr. 116685 pe drumul de exploatare existent, spre Sud, până la intersecția cu DJ 106 D pe care îl subtraversează, după care își schimbă direcția spre vest pentru cca. 2,4 km. După parcurgerea zonei de paralelism cu DJ 106 D pe care îl subtraversează la schimbarea de direcție spre nord- est, traseul urmează drumul de exploatare (nr. cad. 378)drumul de exploatare (nr. cad.372)drumul de exploatare (nr. cad. 370)până la limita parcelei pe care este amplasată stația de transformare 110/20 kV Orlat.

Legăturile electrice se vor face prin cabluri subterane , pozate în pământ.

LES 20 kV – se va poza un cablu tip A2XS(FL)2Y 38240/25 mm2 între stația de transformare 110/20 kV Orlat și PT ab 1(din parcul fotovoltaic), pe un traseu de aproximativ 4,5 km. Cablul are conductoare de aluminiu, cu secțiunea de 240 mm2și ecran din Cu 25 mm2, cu izolație din polietilenă reticulată (XLPE) și manta din polietilenă cu barieră longitudinală și transversală la pătrunderea apei. Cablurile 20 kV se vor poza în șanț realizat prin săpătură manuală sau mecanizată. În zona spațiului verde, cablurile de 20 kV, se vor poza în pământ la adâncimea de 1,2 m pe pat de nisip de 30 cm și vor fi protejate cu folie avertizoare și placă PVC inscripționată.

La traversarea străzilor și a suprafețelor betonate, cablurile de 20kV se vor poza în pământ la adâncimea de 1,2 m în tub de protecție PEHD Ф 90 mm.

**Subtraversarea cursului de apă Valea Lupului**: în sectiunea identificată prin coordonatele STEREO 70: X(est) 423009; Y(nord) 472210.

- se va realiza un foraj dirijat orizontal cu țeavă PEHD cu d- 160 mm pentru instalarea cablurilor de energie și respectiv țeavă PEHD cu d- 110 mm pentru instalarea fibrei optice.

Caracteristici:

* Adâncimea forajului, in zona subtraversării este de minimum 1.50 m sub talvegul albiei minore si minimum 1.35 m sub cota de afuiere.
* Amplasarea forajului (intrare – ieșire) este la o distanță de minim 7.2 m fata de malul stâng, respectiv 5.1 m fata de malul drept al pârâului.
* Adâncimea față de cota talvegului = 1.50 m;
* Cota talveg = 486.89 m;
* Adâncimea față de cota afluiere = 1.35 m;
* Cota afluiere = 486.74 m;
* Cote teren : mal stâng = 488.30 m; mal drept = 487.94 m.
* Lungime subtraversare între gropi foraj = 16 m.

**b) cumularea cu alte proiecte** – posibil ca în perioada de realizare a proiectului să se desfășoare lucrări de construire în zonă;

**c) utilizarea resurselor naturale, în special a solului, a terenurilor, a apei și a biodiversității** – în cantități limitate agregate minerale;

**d) cantitatea și tipurile de deşeuri generate/gestionate** – Fiecare categorie de deșeu rezultată ca urmare a implementării proiectului, va fi colectată separat, în recipient adecvat și va fi predat spre valorificare/ eliminare unui operator autorizat.

Pentru etapa de realizare a proiectului se va întocmi și aplica un Plan de gestionare a deșeurilor. Acesta va ține cont inclusiv de următoarele aspecte:

* nu se vor forma stocuri de deșeuri în zona șantierului;
* deșeurile de pământ și pietre rezultate din amenajarea terenului vor fi reutilizate pe cât posibil; surplusul va fi încărcat direct în mijloace de transport și eliminate / valorificate în locații autorizate; toate deșeurile vor fi colectate pe categorii, fără a se amesteca. Fiecare categorie de deșeu va fi preluată de un operator autorizat, cu respectarea cerințelor legale. Se va asigura trasabilitatea deșeurilor;
* existenţa unui registru de evidenţa a deşeurilor pe şantier;
* asigurarea spaţiilor necesare şi dotarea acestora cu containere diferite pentru colectarea separată a deşeurilor pe cel puţin patru tipuri, în funcţie de tipul de deşeuri generate ;
* deşeurile sortate vor fi preluate de către firme autorizate în acest sens;
* este interzisă incinerarea cu sau fără recuperare de energie a deşeurilor generate pe şantier.

**f) riscurile de accidente majore și /sau dezastre relevante pentru proiect, inclusiv cele cauzate de schimbările climatice** - respectarea tehnologiei propuse;

**g) riscurile pentru sănătatea umană** – nu este cazul;

**2. Amplasarea proiectelor:**

**a) utilizarea actuală și aprobată a terenurilor:**  teren intravilan și extravilan , stradă – drum județean, drum de exploatare, ape conform Certificatului de urbanism nr. 440/III-a-3 din 09/10.2023, emis de Consiliul Județean Sibiu.

**b) bogăția, disponibilitatea, calitatea și capacitatea de** **regenerare relative ale resurselor naturale, inclusiv solul, terenurile, apă și biodiversitatea, din zonă și din subteranul acesteia:** nu este cazul;

**c) capacitatea de absorbţie a mediului natural, acordându-se o atenţie specială următoarelor zone:**

1. **zone umede, zone riverane, guri ale râurilor:** curs de Valea Lupului;
2. **zone costiere și mediul marin:** nu este cazul;
3. **zonele montane şi forestiere:** nu este cazul;
4. **arii naturale protejate de interes național, comunitar, internațional:** nu este cazul;
5. **zone clasificate sau protejate conform legislaţiei în vigoare:** situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrologică: nu este cazul;
6. **zonele în care au existat deja cazuri de nerespectare a standardelor de calitate a mediului:** nu este cazul;
7. **zonele cu o densitate mare a populaţiei:** nu este cazul;
8. **peisaje şi situri importante din punct de vedere istoric, cultural sau arheologic:** nu este cazul.

**3. Tipurile și caracteristicile impactului potenţial**:

**a) importanța și extinderea spațială a impactului:** local, redus în perioada de execuţie;

**b) natura impactului:** impact redus asupra factorilor de mediu;

**c) natura transfrontalieră a impactului:** nu este cazul;

**d) intensitatea și complexitatea impactului:** în perioada de execuție impactul asupra mediului este redus și temporar, riscul potențial de poluare a solului fiind dat de pierderi accidentale de carburanți sau lubrefianți de la vehicule si utilaje;

**e) probabilitatea impactului:** impact limitat, pe durata de execuție a lucrărilor, reversibil după finalizarea acestora.

**f) debutul, durata, frecvența și reversibilitatea preconizate ale impactului:** impact redus pe perioada de realizare a construcțiilor;

**g) cumularea impactului cu impactul altor proiecte existente și/sau aprobate:** realizarea lucrărilor nu presupune o activitate continuă, cu efecte de durată, se poate aprecia că, nu va exista o cumulare a efectelor între proiectul analizat și alte activități ce ar putea fi derulate în zona de desfășurare a lucrărilor;

**h) posibilitatea de reducere efectivă a impactului:** nu este cazul

**II. Motivele pe baza cărora s-a stabilit necesitatea neefectuării evaluării adecvate sunt următoarele**: proiectul propus nu intră sub incidența art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**:

* Aviz de Gospodărire a Apelor nr. SB 145/07.12.2023, emis de Sistemul de Gospodărire a Apelor Sibiu, fără studiu de evaluare a impactului asupra corpurilor de apă.

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* respectarea tuturor avizelor/punctelor de vedere, emise de celelalte autorități;
* este interzisă tăierea arborilor, având în vedere că în documentație nu au fost evidențiați arbori ce urmează a fi tăiați;
* în cazul în care se descoperă pe parcursul lucrărilor vestigii arheologice (morminte, fragmente de ziduri/fundații sau material de constructii rulate – piatră cioplită/sculptată, cărămidă, monede, oase, etc) se vor sista lucrările temporar și se va anunța Direcția Județeană de Cultură Sibiu;
* respectare procentului de spații verzi din suprafața terenului în ceea ce privește suprafața de spațiu verde arondată proiectului propus conform prevederilor Legii nr. 24 din 15 ianuarie 2007 (\*\*republicată\*\*) privind reglementarea și administrarea spațiilor verzi din intravilanul localităților, cu modificările și completările ulterioare;
* împrejmuirea corespunzătoare a zonelor de lucru, montarea de avertizoare, etc;
* organizarea de şantier se va realiza, astfel încât impactul generat de aceasta asupra factorilor de mediu pe timpul derulării lucrărilor prevăzute prin proiect să fie cât mai redus;
* materialele necesare executării lucrărilor propuse se depozitează în locuri bine stabilite, amenajate corespunzător, în vederea prevenirii poluării solului/subsolului;
* managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea titularului proiectului, astfel:
* deşeurile municipale amestecate generate în perioada lucrărilor de construcţii vor fi colectate, stocate temporar în pubele şi eliminate la un depozit autorizat cu acceptul operatorului de depozit;
* abandonarea, aruncarea, precum și ascunderea deșeurilor sunt interzise;
* deşeurile industriale reciclabile rezultate în perioada lucrărilor de construcţii (metalice, hârtie şi carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăţi autorizate specializate;
* referitor la gestionarea deșeurilor din construcții și demolări, în conformitate cu OUG nr. 92/2021 aprobată prin Legea 17/2023, titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.
* în conformitate cu OUG nr. 92/2021 aprobată prin Legea 17/2023, titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile.
* In conformitate cu OUG nr. 92/2021 aprobată prin Legea 17/2023, titularii pe numele cărora au fost emise autorizaţii de construire şi/sau desfiinţări trebuie să raporteze anual la APM, până la 30 aprilie a anului următor celui pentru care se raportează, conformarea cu art. 17 alin. (7) şi măsurile adoptate potrivit art. 31 alin. (1);
* In conformitate cu OUG nr. 92/2021 aprobată prin Legea 17/2023, gestionarea deşeurilor trebuie să se realizeze fără a pune în pericol sănătatea populaţiei şi fără a dăuna mediului, în special:

a) fără a genera riscuri de contaminare pentru aer, apă, sol, faună sau floră;

b) fără a crea disconfort din cauza zgomotului sau a mirosurilor; şi

c) fără a afecta negativ peisajul sau zonele de interes special.

* se interzic lucrările de reparații și întreținere a autovehiculelor în cadrul organizării de șantier; acestea se vor realiza în unități autorizate și corespunzător dotate ;
* este interzisă desfășurarea lucrărilor pe timp de noapte;
* se interzice stocarea temporară şi depozitarea carburanților și substanțelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se interzice afectarea sub orice forma a vecinătăților amplasamentului studiat;
* în mod obligatoriu, accesul utilajelor, autovehiculelor, orice transport greu se va desfășura cu măsuri de protecție și/sau ocolire a zonelor rezidențiale;
* oprirea motoarelor tuturor vehiculelor aflate în staţionare în incinta șantierului.
* curăţarea eficientă a vehiculelor la ieşirea din şantier, umezirea drumurilor, a căilor de acces în şantier, respectiv a zonei în care se descarcă materialele de construcţii.
* utilizarea de vehicule şi utilaje conforme cu standardele de emisii, cu reviziile tehnice realizate la zi;
* adaptarea limitei de viteză în interiorul şi în jurul şantierului;
* se vor asigura utilitățile necesare pentru realizarea lucrărilor în bune condiții (sursă apă potabilă, facilități igienico-sanitare, inclusiv toalete ecologice pentru personal, etc.);
* la terminarea lucrărilor, executantul are obligaţia curăţării zonelor afectate de orice materiale şi reziduuri;
* se interzice poluarea solului cu carburanți, uleiuri rezultate în urma operațiilor de staționare, aprovizionare, depozitare sau alimentare cu combustibili a utilajelor și mijloacelor de transport în timpul construcției datorită funcționării necorespunzătoare a acestora;
* se va respecta SR nr. 10009/2017 – Acustică - Limite admisibile ale nivelului de zgomot din mediul ambiant, coroborat cu art.16, alin.(1) din anexa la Ordinul nr.119/2014 pentru aprobarea Normelor de igienă și sănătate publică privind mediul de viață al populației;
* se vor lua măsuri pentru diminuarea emisiilor de pulberi în zona șantierului prin umectarea spațiului de lucru sau acoperirea pe cât posibil a acestuia, în vederea respectării STAS 12574/1987- Calitatea aerului în zone protejate;
* se vor respecta normele de igienă și recomandările privind mediul de viață al populației, aprobate cu Ordinul Ministrului Sănătății nr. 119/2014, cu modificările și completările ulterioare;
* Legea 307/2006 privind apărarea împotriva incendiilor cu modificările și completările ulterioare;
* O.M.A.I. nr. 712/2005 pentru aprobarea dispozițiilor generale privind instruirea salariaților în domeniul situațiilor de urgență, cu modificările și completările ulterioare;
* O.M.A.I. nr. 163/2007 pentru aprobarea normelor generale de apărare împotriva incendiilor;
* în conformitate cu prevederile Legii 307/2006 pentru apărarea împotriva incendiilor, cu modificările și completările ulterioare, art. 5, persoanele fizice și juridice răspund, potrivit legii, de stabilirea și aplicarea măsurilor de apărare împotriva incendiilor, precum și de consecințele producerii incendiilor.

*Condiții de realizare a proiectului conform Avizului de Gospodărire a Apelor nr.* Nr. SB 145/07.12.2023, *emis de SGA SIBIU:*

* conform prevederilor legislației din domeniul gospodăririi apelor , se va păstra zona de protecție în lungul cursului de apă față de albia minoră așa cum este definită și stabilită în Legea Apelor 107/1996 și măsurată conform prevederilor Ordinului nr. 326/12.03.2007 al MMGA privind aprobarea Metodologiei pentru delimitarea albiilor minore ale cursurilor de apă care aparțin domeniului public al statului;
* capetele subtraversării vor fi marcate cu borne amplasate la limita zonei de protecție în lungul cursului de apă;
* la terminarea lucrărilor terenul va fi adus la starea inițială prin lucrări de terasamente (umplutură, tasare, nivelare)
* beneficiarul este obligat ca, pe întreaga perioadă de execuţie a lucrărilor să asigure scurgerea normală a apelor, iar prin activitățiile desfășurate să nu schimbe calitățile fizico – chimice ale apei sau regimul hidraulic al albiei;
* în perioada de execuţie a lucrărilor se vor lua toate măsurile care se impun pentru evitarea poluării apelor de suprafaţă, pentru protecţia factorilor de mediu, a zonelor apropiate şi se va respecta întocmai tehnologia de execuţie, luându-se măsuri de prevenire şi combatere a poluărilor accidentale;
* pe întreaga perioadă de desfășurare a lucrărilor reparația utilajelor și a mijloacelor de transport se va face numai în afara zonelor de influență, luându-se măsuri de prevenire și combatere a poluării accidentale;
* pentru perioada de execuţie a lucrărilor, constructorul (constructorii) au obligaţia legală de a intocmi *Planul de prevenire şi combatere a poluărilor accidentale* şi de dotare minimală a punctului de lucru cu mijloace şi materiale de intervenţie.
* se interzice deversarea de ape uzate neepurate sau aruncarea şi depozitarea deşeurilor de orice fel în cursurile de apă sau pe malurile acestora.
* Sunt interzise lucrări la infrastructura și suprastructura de rezistență a podurilor și podețelor . Dacă astfel de lucrări sunt necesare , acestea pot fi executate numai după obținerea Avizului de gospodărire a apelor, iar redimensionarea acestora se va face în baza unui studiu hidrologic;
* administratorul sau deţinătorul investiţiei este obligat să anunţe la S.G.A Sibiu, orice accident ecologic survenit până la începerea executării lucrărilor, în timpul şi după terminarea acestora şi să respecte deciziile privind măsurile de remediere impuse.
* beneficiarul este obligat să obţină toate acordurile şi avizele prevăzute de lege necesare promovării lucrărilor de investiţie.
* prin desfășurarea activităţiilor de construcţie şi funcţionare, nu se vor produce deteriorări ale terenurilor în proprietate publică sau privata din zonă, sau a malurilor şi albiilor cursurilor de apă.
* beneficiarul are obligația să anunțe în scris S.G.A. Sibiu cu 10 zile înainte data începerii lucrărilor.
* avizul de gospodărire a apelor reglementează folosință numai din punctul de vedere al gospodăririi apelor și nu se referă la stabilitatea și rezistența lucrărilor propuse.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica Agenţia pentru Protecţia Mediului Sibiu,** **emitentul actului de reglementare.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate. Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Conform art. 43, alin. (3) şi (4) din Legea nr. 292/2018 privind evaluarea impactului anumitor proiecte publice şi private asupra mediului, la finalizarea lucrărilor, veţi notifica Agenţia pentru Protecţia Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.**

**Prezenta decizie a fost emisă în 3 (trei) exemplare, fiecare exemplar având un număr de *9 (nouă*) pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**